**Schema.org** er et initiativ som ble lansert 2. juni 2011 av Bing, Google og Yahoo!,  datidens største søkemotorer. Formålet var å «opprette og støtte et felles sett av vokabular for strukturerte data på nettsider». I november 2011 sluttet den største søkemotoren i Russland, Yandex, seg til initiativet. Forslaget innebærer bruk av schema.org-vokabular i kombinasjon med formater som kan kombineres med HTML for å gi støtte for strukturerte data i en nettside, nærmere bestemt Mikrodata, RDFa, eller JSON-LD. På den måten kan de strukturerte dataene bli forstått av søkemotorer og andre søkeroboter (se Semantisk web). Initiativet beskriver også en utvidelsesmekanisme for å legge til flere egenskaper. Diskusjon om endringer og forslag til tillegg til vokabularene i schema.org foregår på initiativets Github-sider.

I 2012 ble GoodRelations-vokabularet som brukes til å beskrive varer og tjenester og annet knyttet til handel, integrert i Schema.org.

Mange av vokabularene på schema.org er inspirert av tidligere formater som mikroformater, FOAF, og OpenCyc. Fra 2015 har Google støttet JSON-LD - formatet. Fra september 2017 har Google anbefalt JSON-LD som det foretrukne alternativet for strukturerte data når det er mulig.

For å teste tolkbarheten av de data som er beskrevet med Schema.org-vokabular finnes det ulike verktøy som Google Structured Data Testing Tool, Yandex Microformat validator og Bing Markup Validator.

Noen av vokabularene, som vokabularene for organisasjon og person brukes for å påvirke Googles Knowledge Graph resultater.  Apple innførte bruk av Schema.org i iOS 9 (Searchlight/Siri) blant annet for søkefunksjonalitet som produkter, priser, organisasjoner, bilder, telefonnummer og mulighet for å søke på nettsider. Apple bruker også Schema.org som del av RSS for å identifisere nyheter.

I Norge brukes Schema.org blant annet på Oslo kommunes nettsted. Et eksempel er siden om Tøyenbadet, der det både fremgår via Schema.org-kode at Tøyenbadet er et offentlig svømmebasseng ("Public Swimming Pool"):

```
<article vocab="http://schema.org/" typeof="PublicSwimmingPool">
```

Videre fremgår det hva som er åpningstidene, de understrekne egenskapene er fra Schema.org:

```
Mandag:</span> <span property="openingHoursSpecification" typeof="OpeningHoursSpecification" aria-label="07:00 til 19:00"><meta property="validFrom" content="2018-07-02"><meta property="validThrough" content="2018-07-02"><meta property="opens" content="07:00"><meta property="closes" content="19:00">07:00 - 19:00</span></li><li style=""><span class="day"><!-- 03.07. -->
```

Eksempler
---------

### Mikrodata

Følgende er et eksempel på hvordan informasjon om en film og filmens regissør kan markeres i HTML ved hjelp av schema.org og mikrodata. For å markere opplysningene er attributtet `itemtype` brukt i kombinasjon med URL-adressen til vokabularet. Attributtet `itemscope` definerer omfanget av itemtype. Datatypen til det aktuelle elementet kan defineres ved hjelp av attributtet `itemprop`.

```
<div itemscope itemtype="http://schema.org/Movie">
  <h1 itemprop="name">Avatar</h1>
  <div itemprop="director" itemscope itemtype="http://schema.org/Person">
  Director: <span itemprop="name">James Cameron</span> 
(born <time itemprop="birthDate" datetime="1954-08-16">August 16, 1954</time>)
  </div>
  <span itemprop="genre">Science fiction</span>
  <a href="../movies/avatar-theatrical-trailer.html" itemprop="trailer">Trailer</a>
</div>
```

### RDFa 1.1 Lite

```
<div vocab="http://schema.org/" typeof="Movie">
  <h1 property="name">Avatar</h1>
  <div property="director" typeof="Person">
  Director: <span property="name">James Cameron</span>
(born <time property="birthDate" datetime="1954-08-16">August 16, 1954</time>)
  </div>
  <span property="genre">Science fiction</span>
  <a href="../movies/avatar-theatrical-trailer.html" property="trailer">Trailer</a>
</div>
```

### JSON-LD

```
<script type="application/ld+json">
{ 
 "@context": "http://schema.org/",
 "@type": "Movie",
 "name": "Avatar",
 "director": 
 { 
 "@type": "Person",
 "name": "James Cameron",
 "birthDate": "1954-08-16"
 },
 "genre": "Science fiction",
 "trailer": "../movies/avatar-theatrical-trailer.html" 
}
</script>

```

Referanser
----------

1. ↑  Introducing schema.org: Search engines come together for a richer web, Google blog, 2 June 2011
2. ↑  Introducing Schema.org: Bing, Google and Yahoo Unite to Build the Web of Objects, Bing blog, 2 June 2011
3. ↑  «Top 5 Search Engines from Oct to Dec 10». StatCounter. Besøkt 17. januar 2011.
4. ↑  Introducing schema.org: A Collaboration on Structured Data, Yahoo blog, 2 June 2011
5. ↑  nate451. «Yandex joins Google, Yahoo! and Bing to collaborate on Schema.org - TechCrunch». Besøkt 6. juli 2017.
6. ↑  «Yandex now supports schema.org markup». Besøkt 6. juli 2017.
7. ↑  «Getting Started - schema.org». Besøkt 6. juli 2017.
8. ↑  «Extending Schemas». Besøkt 2. juni 2011.
9. ↑
10. ↑  «Good Relations and Schema.org». Besøkt 6. juli 2017.
11. ↑  «FAQ». Besøkt 2. juni 2011.
12. ↑  «Introduction to Structured Data».
13. ↑  «Structured Data Testing Tool». Besøkt 6. juli 2017.
14. ↑  «Микроразметка — Яндекс.Вебмастер». Besøkt 6. juli 2017.
15. ↑  «Bing - Markup Validator». Besøkt 6. juli 2017.
16. ↑  «Specify your social profiles to Google». Besøkt 25. juni 2015.
17. ↑  «Schema.org: Evolution of Structured Data on the Web - ACM Queue». *queue.acm.org*. Besøkt 8. juni 2018.
18. ↑  «Getting Started - schema.org». Besøkt 6. juli 2017.

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* (en) Schema.org – kategori av bilder, video eller lyd på Commons Rediger på Wikidata